DAGSORDEN

FU møde, DH-Svendborg  
dato: 28. september 2021 kl 17.00-19.00  
sted: Frivillighuset, køkkenet.

|  |  |
| --- | --- |
|  | Fraværende uden afbud: Inge Ahl  Birgit Jensen deltog via Zoom. |
|  | Referent  Chr. Reventlow |
|  | Godkendelse af dagsorden  **Beslutning**  Godkendt. |
|  | Post mv til formanden   * Henvendelse fra ”En million stemmer”. Den 30. august sendte #enmillionstemmer breve til FN, Europarådet og Amnesty International på baggrund af situationen på handicapområdet. DH medvirkede som supporter på brevene. Se nærmere her: <http://enmillionstemmer.dk/> * Priser til det frivillige sociale område - frist for indstillinger er søndag den 3. oktober. Se nærmere her: <https://www.svendborg.dk/borger/voksen/frivilligt-socialt-arbejde/priser-til-det-frivillige-sociale-omraade> * Brev fra foreningen Bedre Psykiatri – og svar fra Chr. Reventlow * Brev fra DH, Thorkild Olesen om Indstilling af kandidater til handicaprådet for en ny 4-årig periode. * Brev fra DH v./ Sidsel Torp Baumann om status på kommunalvalgkampagnen. * Brev fra DH, Thorkild Olesen vedr. COVID-hjælpepakken til oplevelsesindustrien fra 24. marts 2021 i form af tilskud til en fælles oplevelse for DH-afdelingen. Det er muligt at få tilskud til én samlet oplevelse. Det kan fx være restaurantbesøg, en tur i biografen, teatret, tivoli el.lign. Tilskuddet er på op til 600 kr. pr. person. Oplevelsen skal ske ad én gang og er kun for bestyrelsesmedlemmer samt evt. hjælpere/ledsagere.   **Beslutning**  Til efterretning. Der var enighed om, at der – såfremt Bedre Psykiatri kommer til at indgå i Handicaprådet – bør sikres koordination mellem DH’s medlemmer af Handicaprådet og Bedre Psykiatris medlem. Dette fx ved at Bedre Psykiatri inviteres med til DH’s formøder forud for handicaprådets møder.  Chr. Reventlow orienterede om henvendelse fra Karen Finsen, medlem af styregruppen for Gigtforeningen og dermed medlem af bestyrelsen, der ønskede at trække sig af helbredsmæssige årsager. Karen Finsen har foreslået en anden repræsentant, Jette Kristensen. Gigtforeningen har fremsendt tilslutningserklæring vedr. Jette Kristiansen. FU godkendte på denne baggrund den ændrede repræsentation, således at Jette Kristiansen fremover indgår i bestyrelsen i stedet for Karen Finsen.  Chr. Reventlow orienterede desuden om, at Birthe Green Greve, Parkinsonforeningen, der er suppleant for hhv Estrid Heldager og Frank Edelberg Jensen har meddelt, at hun ikke ønsker at stille op som suppleant for den kommende periode.  For så vidt angår skrivelsen fra DH vedr. hjælpepakke til oplevelsesindustrien enedes om at afholde en fælles frokost for FU (incl fast suppleant & hjælper) **torsdag d 4. november kl 13.00 på Christiansminde.** Chr. Reventlow bestiller. |
|  | Demonstration d 5. oktober 2021 på Centrumpladsen i Svendborg.  Der er, som orienteret pr mail, modtaget brev fra en organisation, der kalder sig ”Handicapinitiativet” v./ Emil Thirup-Sorknæs vedr. deltagelse i landsdækkende demonstration tirsdag d 5. oktober 2021. I den skrivelse, der er modtaget fra Emil Thirup-Sorknæs er målet at arrangere demonstrationer i hele landet tirsdag den 5. oktober (Folketingets åbning), for at sætte pres på regeringen for værdige forhold for folk med handicap.  Der ønskes en drøftelse af, om vi fra DH-Svendborgs side skal deltage.  **Beslutning**  DH-Svendborg deltager ikke som organisation. Opfordringen fra Handicapinitiativet videresendes til grundorganisationerne i Svendborg. |
|  | Gennemgang af dagsorden til kommende handicaprådsmøde  Der henvises til dagsorden på <https://www.svendborg.dk/dagsorden/handicapraadet-04-10-2021>  Af punkter, det kan være hensigtsmæssigt at drøfte forinden, er: **Punkt 4 Høring vedrørende udbud af loftlifte med tilbehør**  **Punkt 5 Høring af Bolighandlingsplan 2021 for det sociale område**  **NB:** Husk besigtigelse på Gyldenbjergvej 5-7 kl 15.30 forud for mødet i Handicaprådet.  **Beslutning**  Drøftet de enkelte punkter. Vedr. punkt 4 om høring vedr. loftlifte aftaltes, at punktet videresendes til Scleroseforeningen mhp evt kommentarer, samt at Chr. Reventlow kontakter udbudsansvarlige mhp at få kopi af evt udtalelse fra den brugerorganisation, der har været inddraget ved udarbejdelsen af udbuddet.  Det blev desuden drøftet, at man gerne så, at det i forbindelse med de – ofte store og komplekse ombygningssager var muligt for borgeren at trække på sagkyndig bistand fx en uvildig håndværker for at sikre at borgerens synspunkter og behov blev bedst muligt beskrevet. Det var opfattelsen at kommunen altid valgte den billigste løsning – og at de kommunale medarbejdere ofte ikke var tilstrækkeligt fagligt funderede, rent teknisk, til konkret at vurdere borgerens behov, hvorfor man kunne komme ud for uhensigtsmæssige løsninger. Målet må være, at der vælges den billigste, men for borgeren tilstrækkelige / hensigtsmæssige løsning. |
|  | **Møde vedr. legeplads på torvet.**  Der er indkaldt til fornyet møde vedr. legeplads på torvet d 29. september kl 15.00. Hvem deltager / koordination af synspunkter  **Beslutning**  Estrid Heldager, Frank Edelberg Jensen og Chr. Reventlow deltager.  NB: mødet holdes i Lokale 19, Svinget 14 stuen, 5700 Svendborg. |
|  | **Valg af nye repræsentanter til Handicaprådet.**  Der er fra Svendborg kommune modtaget skrivelse med tidsfrister for tilmelding af kandidater til handicaprådet for den kommende 4 års periode.  Skrivelsen er videresendt til de lokale organisationer med fastsættelse af dato for, hvornår indstillinger skal være fremsendt, dato for afholdelse af bestyrelsesmøde, hvor organisationerne kan præsentere deres kandidater samt dato for, hvornår FU skal udarbejde indstilling til kommunalbestyrelsen om, hvem, der fra DH’s side skal vælges til det kommende handicapråd.  Der er således jvf mail af 19. september 2021 fastsat følgende procedure:  08. oktober 2021: frist for indsendelse af kandidatnavne til formanden  26. oktober 2021 kl 17.00: afholdelse af bestyrelsesmøde - opstillingsmøde  28. oktober 2021 kl 17.00: FU-møde mhp udarbejdelse af indstilling  04. november 2021: Svarfrist ift kommunalbestyrelsen.  Vedr. bestyrelsesmødet d 26. oktober 2021 skal der tages stilling til program, indhold og evt. oplægsholdere for aftenen. Der er foreløbig til alle møder booket lokaler i frivillighuset.  **Beslutning**  Tidsplanen og proceduren godkendt. Drøftet emner til fagligt oplæg på bestyrelsesmødet, fx ankesager, fremtidsfuldmagter, værgemål, umyndiggørelse mv. Der var enighed om at opfordre Svendborgs borgerrådgiver til at medvirke med et oplæg ved arrangementet. Chr. Reventlow kontakter borgerrådgiver. Desuden fastholdes et punkt til fælles præsentation, hvor de enkelte organisationer fortæller om, hvad der aktuelt er af betydning for dem og deres medlemmer. |
|  | **Drøftelse vedr. Forretningsudvalgets funktion**  Jeg vil foreslå, at vi tager en drøftelse af, hvorvidt det er hensigtsmæssigt, at vi arbejder med en struktur med et forretningsudvalg, fremfor at søge at holde vores møder fælles med interesserede medlemsorganisationer. Jeg forestiller mig, at det kan føre til manglende engagement, at de lokale medlemsorganisationer ikke er involverede i dagligdagen, men alene opfordres til at deltage til årsmøde og evt et yderligere årligt bestyrelsesmøde.  En evt. ændring vil skulle ske på det kommende årsmøde, men forudsætter en forudgående drøftelse – blandt såvel de organisationer / medlemmer, der deltager i FU – og dels at øvrige organisationer er interesserede heri.  **Beslutning**  Drøftet. Tages op på baggrund af erfaringerne fra kommende bestyrelsesmøde. |
|  | Eventuelt  Aftalt, at dagsorden fremover indeholder punkt vedr. møder med CSV’s bestyrelse. |

Chr. Reventlow